اسكندر شلفون ( 1881 القاهره ـ 1934 بيروت) مطرب وموسيقى وملحن ومؤلف وباحث موسيقى مصرى اتولد بالقاهرة من عيلة موسيقية، كان ابوه بطرس شلفون موسيقي "كلمة شلفون معناها فى اللغة الارامية والسريانية الشاب اليافع الصغير" ، وكانت امه بتعزف على العود والقانون. اما أخواته نجيب وفريد كانوا بيعزفوا على الكمان والناي وفي طفولته انتقلت عيلته للبنان، فاتعلم فى مدرسة الفرير ببيروت، فاتعلم اللغتين الفرنسية والإنجليزية وبعدها رجع اسكندر فى سنه 1909 لمصر فاشتغل موظف فى ديوان وزارة الأشغال العامة المصرية ولكنه استقال من وظيفته وتفرغ للموسيقى وحترف العزف على الات البيانو والعود والقانون والكمان . انشأ معهد للموسيقى اتعرف بإسم "معهد روضة البلابل" لكنه غير اسمه ل "المعهد الموسيقي المصري"، وكان بيعلّم فيه مبادئ الموسيقى والعزف على العود والكمان، وأصدر فى اكتوبر 1920 مجلة موسيقية هى "مجلة روضة البلابل" قام بتدوين موشحات ابو خليل القبانى، ومنها موشحه الشهير "وبرزت شمس الكمال". وكان من مؤسسي معهد فؤاد الاول، وتتلمذت على ايديه الكثير من المطربات المصريات منهم سكينة حسن وملك وسوسن وغيرهم، وتزوج من المطربة سوسن وسافر معاها فى جولات فنية لدمشق وبيروت. وضع الكثير من البشارف والسماعيات الجميلة، وألّف فرقة موسيقية لتقديمها.